П Р О Т О К О Л   № 46

Днес 18.03.2026 г. година от 17:00 часа се проведе заседание на Общински съвет – Враца в Конферентната зала на Община Враца.


Присъстваха 26 общински съветници. 
Д-р Владимир Христов – Председател на Общински съвет – Враца обяви кворум и откри заседанието в съответствие с чл.50, ал.1 от Правилника за организацията и дейността на Общински съвет – Враца, неговите комисии и взаимодействието му с общинска администрация. 

Д-р Христов уведоми присъстващите, че е разпространен предварително дневен ред за извънредното заседание и даде думата за разисквания по същия. Такива не бяха отправени, след което д-р Христов подложи на гласуване така предложения дневен ред.
ЗА – 23
ПРОТИВ – няма

ВЪЗДЪРЖАЛИ СЕ – няма

Предложението се приема.
ДНЕВЕН РЕД:

Даване на съгласие за отпускане на кредит за закупуване, доставка и въвеждане в експлоатация на скенер и апарат за лечение на кожни тумори, за нуждите на „Комплексен онкологичен център - Враца“ ЕООД и втори кредит за финансиране разплащанията с доставчици по стари задължения за лекарства и строителна дейност.

                          Вносител: д-р Владимир Христов
                                                                                                         Председател на Общински -  Враца

За доклад по точката от дневния ред за заседанието г-жа Цв.Николаева даде думата на д-р Христов.
Даване на съгласие за отпускане на кредит за закупуване, доставка и въвеждане в експлоатация на скенер и апарат за лечение на кожни тумори, за нуждите на „Комплексен онкологичен център - Враца“ ЕООД и втори кредит за финансиране разплащанията с доставчици по стари задължения за лекарства и строителна дейност.

                         Вносител: д-р Владимир Христов

                                                                                              Председател на Общински съвет -  Враца

Д-р Христов уточни, че Управителя на „Комплексен онкологичен център - Враца“ ЕООД присъства в залата и може да даде отговори при възникнали въпроси по разглеждания проект.


Такива не бяха отправени, поради което г-жа Николаева подложи проекта на гласуване.
Р Е Ш Е Н И Е  № 705

Относно: Даване на съгласие за отпускане на кредит за закупуване, доставка и въвеждане в експлоатация на скенер и апарат за лечение на кожни тумори, за нуждите на „Комплексен онкологичен център - Враца“ ЕООД и втори кредит за финансиране разплащанията с доставчици по стари задължения за лекарства и строителна дейност

ОБЩИНСКИ СЪВЕТ

На основание чл. 21, ал. 1, т. 10 и ал. 2 от ЗМСМА и чл. 10, ал. 1, т. 22 от Наредбата за реда за упражняване на правата на собственост на община Враца в търговските дружества и при мотиви, изложени в предложението,

 



                      РЕШИ:

1. Дава съгласие „Комплексен онкологичен център - Враца“ ЕООД, ЕИК 000190101, със седалище и адрес на управление: гр. Враца, бул. „Втори юни“ № 68, представлявано от управителя д-р Георги Езекиев, да кандидатства за банков кредит от „Българска банка за развитие“ ЕАД в размер до 1 175 400 /един милион сто седемдесет и пет хиляди и четиристотин/ евро за закупуване на скенер и апарат за лечение на кожни тумори, както и строително монтажни разходи по въвеждане в експлоатация на апаратурата (за по-кратко наричан Кредит №1) и втори кредит в размер до 500 000 /петстотин хиляди/ евро – револвираща кредитна линия за финансиране разплащанията с доставчици по стари задължения за лекарства и строителна дейност (за по – кратко наричан Кредит № 2).

2.1. Утвърждава параметри на Кредит №1, както следва:   

Размер на кредита – до 1 175 400 /един милион сто седемдесет и пет хиляди и четиристотин/ евро;
Лихвен процент – 6 месечен Euribor + 2.89 % процентни пункта, но не по-малко от 2.89 %;

Такса  управление – 0.50 % годишно;

Такса ангажимент – 0.10 %;

Такса за разглеждане на кредита – 0.15 %;

Такса за предсрочно погасяване – без такса;

Срок на кредита – до 120 месеца, с възможност за гратисен период по главницата до 12 месеца;

Погасителен план – индивидуално договорен погасителен план;

Обезпечение:

- особен залог по реда на Закона за особените залози (ЗОЗ) в полза на ББР ЕАД върху съвкупността от всички настоящи и бъдещи вземания на Кредитополучателя по сключени договори с НЗОК/РЗОК;

- особен залог върху настоящи и върху бъдещи вземания на Кредитополучателя, в това число, но не само съгласно договори за оказване на болнична помощ със застрахователни дружества (при наличие);

- особен залог на бъдещи вещи предмет на финансиране;

- залог по реда на Закона за договорите за финансово обезпечение (ЗДФО) върху вземанията/наличностите по всички сметки, открити в ББР ЕАД.

*осигуряващи покритие минимум 100 % на ободрения лимит с приета от Банката стойност.

Други условия:

- насочване на оборот по сметки в ББР ЕАД, минимум всички постъпления по договорите с НЗОК и други застрахователни компании за медицинска застраховка;

- Представяне на анекси към договорите с НЗОК/РЗОК, в които анекси или други споразумения, изрично е посочена сметката на Кредитополучателя в ББР ЕАД, по която следва да постъпват дължими суми по тези договори.

2.2. Утвърждава параметри на Кредит №2, както следва:   

Размер на кредита –  до 500 000 /петстотин хиляди/ евро;
Лихвен процент – 6 месечен Euribor + 2.11 % процентни пункта, но не по-малко от 2.11 %;

Такса  управление – 0.50 % годишно;

Такса ангажимент – 0.10 %;

Такса за разглеждане на кредита – 0.15 %;

Такса за предсрочно погасяване – без такса;

Срок на кредита – до 12 месеца, с опция за револвиране за нови 4 (четири) дванадесет месечни периоди. След изтичане на срока за револвиране с възможност за погасяване на усвоената, но непогасена сума до 120 месеца;

Обезпечение:

- втори по ред особен залог по реда на Закона за особените залози (ЗОЗ) в полза на ББР ЕАД върху съвкупността от всички настоящи и бъдещи вземания на Кредитополучателя по сключени договори с НЗОК/РЗОК;

- залог по реда на Закона за договорите за финансово обезпечение (ЗДФО) върху настоящи и бъдещи вземания на Кредитополучателя по всички сметки, открити в ББР ЕАД.

*осигуряващи покритие минимум 100 % на ободрения лимит с приета от Банката стойност.

Други условия:

- насочване на оборот по сметки в ББР ЕАД, минимум всички постъпления по договорите с НЗОК и други застрахователни компании за медицинска застраховка;

- представяне на анекси към договорите с НЗОК/РЗОК, в които анекси или други споразумения, изрично е посочена сметката на Кредитополучателя в ББР ЕАД, по която следва да постъпват дължими суми по тези договори.

- представяне на писмо за подкрепа от Общината съгласно съгласуван между двете страни текст.

3. Полученият кредит по т. 2.1 да бъде използван целево, за закупуване на скенер и апарат за лечение на кожни тумори, както и строително монтажни разходи по въвеждане в експлоатация на апаратурата за нуждите на „Комплексен онкологичен център - Враца“ ЕООД, като Общински съвет – Враца дава съгласие за закупуване на посочената апаратура.


4. Доставката на апаратурата по т. 3 от настоящото решение да се осъществи по реда и съгласно изискванията на Закона за обществените поръчки, като договорът за доставката да бъде представен за одобрение в Общински съвет – Враца преди неговото подписване.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 26: Адр.Тодоров, Б.Банчев, В.Врачовски, В.Янков, В.Георгиев, Вл.Христов, Вл.Лакова, Д.Пеев, Ив.Иванов, Иво Ралчовски, Иво Иванов, Ир.Иванова, Кр.Богданов, М.Симеонова, М.Стойчевски, М.Ангелов, М.Михайлов, М.Калистратов, М.Ангелова, Н.Василев, Н.Велчовска, Р.Петков, С.Александрова, Св.Арнаудов, Ст.Стаменов и Цв.Николаева.

ПРОТИВ – 0
ВЪЗДЪРЖАЛИ СЕ – 0
ПРОЕКТЪТ ЗА РЕШЕНИЕ СЕ ПРИЕМА

Забележка: Към настоящия протокол се прилага разпечатка от електронната система за гласуване, от която са видни резултатите от гласуванията по всяка от точките по дневния ред.

След изчерпване на дневния ред д-р Христов закри заседанието в 17:15 часа.

д-р Владимир Христов
Председател на Общински съвет – Враца
Изготвил протокола: 

Нина Спасова
гл. експерт за работа с общински съветници[image: image1.png]

